**STYREMØTEPROTOKOLL**

**Sted:** Nettmøte

**Dato:** 30. juni 2020

**Tid:** kl. 20.15-21.30

**Deltagere:**

Frid Einarsdatter Fossbakk

Benedicte Lyng

Ida Elise Jørgensen

Mathias Rabben Sørslett

**Sekretær:**

Irene Nordhaug Hansen

**SAK 28/20 INNKALLING OG DAGSORDEN**

Vedtak:

1. Innkalling og dagsorden godkjennes.
2. Geir Arne Ekman meldt forfall i ettermiddag på grunn av akuttoppdrag for Folkehjelpa. Første vara kontaktet, kunne ikke heller ikke delta.

**SAK 29/20 PROTOKOLL**Vedtak:

Styreprotokollen fra sist møte godkjent på e-post og publisert på <https://hats.no/info/styringsdokumenter>

**SAK 30 /20 MØTEKALENDER**Vedtak:

Styremøter berammes til 25./26. september og 21./22. november.

**SAK 31 /20 ØKONOMI**

Vedtak:

1. Regnskapsrapport utarbeidet av regnskapskontoret pr 31. mai er blitt forelagt styret for informasjon.
2. Styret har fått forelagt de usikkerhetsmomentene som er identifisert rundt framdrift av kurs og prosjektaktiviteter.

**SAK 32/20 OPPFØLGING HANDLINGSPLAN**

Vedtak:

1. Styret har fått informasjon om onlinkurs som skal igangsettes i høst.
2. Styret har fått informasjon om framdriften med prosjektet *Sámi lávdi nuoraide/ Nuorra sámi lávdi/Nuoraid lávdi sámiide/Ung samisk scene.* Styret har drøftet den videre organisering av prosjektet, og daglig leder får fullmakt til å finne organisatoriske løsninger for eierskap i prosjektet, slik at det kan søkes midler fra Kulturrådet. Dersom drøftelser med tilskuddsgivere og samarbeidspartnere skulle resultere i opprettelse av en prosjektorganisasjon, sendes informasjon om dette til styret på e-post.

**SAK 33/20 KORONATILTAK AKTIVITETER**

Vedtak:

1. Styret er informert om hvilke programmerte aktiviteter som kan gjennomføres innenfor gjeldende smittevernreglement.
2. Styret utlyser en aktivitetsstøtte med inntil kr 10 000,- til medlemmer som skaper aktivitet innenfor gjeldende smittevernregler fram til 15. oktober. Styremedlemmene bistår daglig leder med å utforme kriteriene før de sendes til medlemmene.

**SAK 34 /20 GAMMELPENGAN**

Vedtak:

1. Styret har drøftet rammen for utlysningen av midlene som skal lyses ut etter neste styremøte.
2. Styret ber administrasjon forberede det skriftlige grunnlaget for styrets behandling.

**SAK 35 /20 MØTE MED VERTSFYLKE**   
Vedtak:

Styreleder har informert fra møtet, og styret har gjennomgått referatet.

**SAK 36/20 BARENTSSAMARBEID**

Vedtak:

Styret har fått forelagt informasjon om to prosjekter der 30% av kostnadene (egeninnsats) må dekkes av prosjektdeltakerne. Prosjektet *Barents SceneFolk* er i samarbeid med Nettverket SceneFolk, og *One Step Forward* er i samarbeid med aktører som arbeider med kunstproduksjon der personer med funksjonsvariasjoner medvirker.

**SAK 37/20 INFORMASJON OM DRIFT AV ADMINISTRASJON**   
Vedtak:

1. Styret er informert om at det ikke er ansatt vikar i en midlertidig vakant stilling, men at oppgavene deles mellom faste ansatte og det blir en større innleie av prosjektmedarbeidere for å styrke driften.
2. I styremøtet i september tar styret en ny gjennomgang av bemanning av administrasjon.
3. Styret er informert om framdriften med dialog med andre organisasjoner, om samarbeid om de administrative oppgavene. Daglig leder og styreleder følger dette opp med en invitasjon til et møte med daglig leder og styreledere i aktuelle organisasjoner.